CELEX: 32013R0387
Language: da
Date: 2013-04-23 00:00:00
Title: Kommissionens gennemførelsesforordning (EU) nr. 387/2013 af 23. april 2013 om tarifering af varer i den kombinerede nomenklatur

27.4.2013   
            
            
               DA
            
            
               Den Europæiske Unions Tidende
            
            
               L 117/14
            
         KOMMISSIONENS GENNEMFØRELSESFORORDNING (EU) Nr. 387/2013
   af 23. april 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Varen præsenteres i gelatinekapsler til detailsalg. Hver kapsel indeholder følgende ingredienser:
                  
                              —
                           
                           
                              pulveriseret bark fra Cat's claw (Uncaria tomentosa)
                           
                           
                              500 mg
                           
                        
                              —
                           
                           
                              ascorbylpalmitat
                           
                           
                              57 mg
                           
                        
                              —
                           
                           
                              mikrokrystallinsk cellulose
                           
                           
                              79 mg
                           
                        
                              —
                           
                           
                              rismel
                           
                           
                              17 mg
                           
                        
                              —
                           
                           
                              silica
                           
                           
                              32 mg
                           
                        Varen indeholder ca. 17 vægtprocent stivelse/glucose.
                  Ifølge etiketten anvendes varen som et kosttilskud.
               
               
                  2106 90 98
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 a) til kapitel 30, supplerende bestemmelse 1 til kapitel 30 samt teksten til KN-kode 2106, 2106 90 og 2106 90 98.
                  Da koncentrationen af aktive stoffer indeholdt i varen ikke er angivet på etiketten, emballagen eller den vedlagte brugsvejledning, er kriterierne i supplerende bestemmelse 1 til kapitel 30 ikke opfyldt. Tarifering som lægemiddel under pos. 3004 er derfor udelukket.
                  Varen er et næringsmiddel, der præsenteres i kapsler. Kapselformerne bestemmer sammen med indholdet varens karakteristika og anvendelse (se Den Europæiske Unions Domstols dom i forenede sager C-410/08-C-412/08, Swiss Caps, Sml. 2009 I, s. 11991, præmis 29 og 32).
                  Varen tariferes derfor under KN-kode 2106 90 98 som et tilberedt næringsmiddel, ikke andetsteds tariferet (se også Forklarende Bemærkninger til HS, pos. 2106, nr. 16)).